
Technológiával támogatott hazugságvizsgálati módszerek szisztematikus áttekintése

Jelen kutatás egy olyan szisztematikus áttekintés, amelynek célja az elmúlt tíz év technológiai fejlődése nyomán a hazugság vizsgálatánál applikálható eljárások hatékonyságának összegzése volt. Ehhez először a hazugság, majd a hazugságvizsgálat munkadefinícióját tisztáztuk, majd a „lie detection”, „deception detection” és „technology” kulcsszavakkal hat adatbázisban keresést hajtottunk végre. Az adatokat a PRISMA protokoll mentén, saját kritériumaink alapján kiválo-gattuk, amely folyamat végére 18 cikket választottunk be. Olyan kutatásokat tartottunk meg, melyeket 2014-ben, vagy utána publikáltak, ötnél több a citáltságuk, illetve mintaelemszámuk meghaladta a kilencvenet. A cikkeket négy, általunk kijelölt kategóriába osztottuk, melyeket az információ feldolgozásának ideje, illetve a célváltozó jellege határozott meg. A metaanalízis alapján a beválasztott cikkek átlagos teljesítménye 69,9% volt; illetve a négy kategória között nem tudtunk szignifikáns eltérést kimutatni. A különböző eljárások hasonló teljesítményét a technológiát alkalmazó módszerek gyorsasága okozhatja, tehát nem számít az információ fel-dolgozásának ideje. Kutatási eredményeink azt sugallják, hogy az egyszerűbb, olcsóbb, keve-sebb eszközt igénylő eljárások jelenthetik a jövőt, azonban jelenleg a technológiával támogatott hazugságvizsgálatok sokkal feszesebb keretek között tudnak csak operálni.



